கேள்வி: தன் மையச் சிந்தனைப் போக்கு - குழவிப் பருவத்தில் பற்றி விளக்கவும்.
பதில்: குழவிப் பருவத்து மற்றும் முன் குழந்தைப் பருவத்து குழந்தைகள், தங்கள் எண்ணங்கள், மதிப்புகள் மற்றும் நடத்தைகள் மற்றவர்களிடமிருந்து வேறுபடுகின்றன என்பதை வெளிக்காட்டத் தொடங்குவதே தன் மையச் சிந்தனைப் போக்கின் முக்கியமான கருத்தாகும். இதுவே, மனதின் கோட்பாடு எனவும் அழைக்கப்படுகிறது. ஆரம்பத்தில். குழந்தைகள் மற்றவர்களுடன் சமூக தொடர்புகளைத் தொடங்கும் போது, முக்கியமாகக் குழந்தைகளைக் கவனித்துக் கொள்பவர்கள் ஒரு தனிப்பட்ட நபர் என்பதையே புரிந்து கொள்வதில் தவறு செய்கிறார்கள். ஏனென்றால், அவர்கள் குழந்தையுடன் நீண்ட காலம் ஒன்றாகவே இருக்கின்றனர். மேலும், கவனிப்பவர்கள் பெரும்பாலும் குழந்தைகளின் தேவைகளை உடனுக்குடன் நிறைவேற்றி விடுகிறார்கள். உதாரணமாக, ஒரு பொருளை மீட்டெடுக்க தனது தாய் தனக்காக முயலும் போது, குழந்தை தானும் தாயும் வேறு வேறானவர்கள் என்பதைக் கருத்தில் கொள்வதேயில்லை. தனக்காக, தன்னுடைய தாய் கையை நீட்டிப் பொருளை எடுத்ததை தான் எடுத்ததாகவே தவறுதலாக கற்பித்துக் கொள்கிறது. 15 மாத வயதிலேயே, பிள்ளைகள் தன் மையச் சிந்தனைப் போக்கு மற்றும் மனதின் கோட்பாடு ஆகியவற்றின் கலவையை வெளிப்படுத்துகின்றனர். தாங்கள் நினைப்பது போல தன்னைக் கவனித்துக் கொள்பவரோ, தாயோ நடக்காமல் முரண்பாடாக செயல்படுவதாக உணரத் தொடங்குகின்றனர்.